O'nformazzjoni kitba ta' Chev. L-Isqof li introduċa lil Gejtanu bħala Patrun tal- Ħamrun Meta fl-1798 il-Maltin qamu kontra l-Franċiżi kien inqala' saram kbir li daħħal lill-gżejjer Maltin f'sentejn ta' gwerra kontra l-qawwiet Franċiżi li kienu stazzjonati f'Malta u li kienu assedjati fil-Belt Valletta u l-Kottonera. Wara sentejn ta' taqbid bl-għajnuna tal-Ingliżi li kienu ntbagħtu biex jipproteġu l-interessi f'idejn l-Ingliżi. B'Konsegwenza ta' dan, il-Maltin qabdu l-armi u assedjaw lill-Franċiżi li nqatgħu barra mill-ftehim ta' kif il-Franċiżi kellhom iħallu Malta. L-Ingliżi bi skuża li dak li kienu qegħdin jagħmlu kien f'isem ir-Re ta' Napli daħlu huma u ħadu f'idejhom it- tmexxija tal-Gżejjer Maltin. Ħafna Maltin kienu jemmnu li Malta dak iż-żmien ma setgħetx 7 tibqa' waħidha u għalhekk serrhu moħħhom bl-Ingliżi. — Kienu ħafna n-nies prominenti li ħabirku biex Malta tgħaddi f'idejn l-Ingliżi. Fosthom insibu lill-Kanonku Franġisku Saverju Caruana li waqt l-imblokk tal-Franċiżi kien wieħed mill-mexxejja tal-Maltin. Wara l-imblokk, b'ringrazzjament lill-Kanoku Caruana tal- appoġġ tiegħu, l-Ingliżi kienu għamlu pressjoni kbira fuq il-Vatikan biex dan il-Kanonku jigi maħtur Isqof ta' Malta. L-Ingliżi kienu jafu li f'Malta r-reliġjon Kattolika kienet aħħitha hafna għalhekk riedu Isqof ħabib tagħhom peress li huma kienu Protestanti u is-saħħa ta' din il-ħbiberija setgħu jmexxu aħjar lil Malta u mingħajr konfront dwar ir- Il-pressjoni li għamlet l-Ingilterra kienet effettiva għaliex il-Kanonku Caruana laħaq Isqof ta' Malta. L-Ingliżi baqgħu jżommu d-dritt li jinfluwenzaw il-ħatra tal-Isqof ta' Malta u b'hekk anke meta kien se jinħatar is- suċċessur tal-Isqof Caruana reġgħet saret l- istess pressjoni fuq il-Vatikan. Din il-presjoni kienet ħolqot tensjoni bejn iż-żewġ naħat sakemm fl-1847, kien inħatar l-Isqof Publiju Marija dei Conti Sant. Din l-istess pressjoni reġgħet saret meta kien se jingħażel is- suċċessur tal-Isqof Sant. Din id-darba l- Vatikan kien żamm iebes ħafna u għalhekk damet ma ttieħdet deċiżjoni. Fil-waqt li l- Ingilterra bdiet issostni li kellha dritt għal- veto fuq il-ħatra tal-Isqof, il-Vatikan żamm iebes u rrifjuta li jirikonoxxi d-dritt tal-veto tal-Ingilterra. Din is-sitwazzjoni damet ftit ma ġiet riżolta biex jinstab bniedem li jilħaq Isqof u li jkun kuntent bih kulħadd. Wara ħafna diskussjonijiet u taqtigħ il-qalb ingħażel il-patri Agostinjan Gaetano Pace Forno li kien mir-Rabat Għawdex. Kien elett Isqof bid-dritt tas-suċċesjoni fil-25 ta' Settembru 1857. Meta l-Isqof Sant irreżenja fl-4 ta' Diċembru 1857, l-Isqof Pace Forno sar Isqof effettiv u ġa f'idejh it-tmexxija tad-Djoċesi ta' Malta. Kemm dam imexxi d-Djoċesi ta' Malta, l-Isqof Gaetano Pace Forno ħadem ħafna għall-ġid tal-erwieħ. Fi żmienu twaqqfet id-Djoċesi ta' Għawdex fl-1864. Din kienet mossa li biha Għawdex kiseb id-dinjità tiegħu u l-knisja setgħet taħdem aħjar f'dik il-għira. Fl-1867. l-Isqof Pace Forno waqqaf ukoll il-parroċċa ta' San Ġużepp tal-Imsida. Fi żmienu saru ħafna żjarat pastorali f'diversi bliet u rħula u waqt żjara fil-parroċċa ta' Birkirkara, kien mar fil-knisja tal-Madonna tal-Portu Salvu (Santunuzzu) li kienet fit-territorju ta' din il-parrocca. Meta ra li din il-knisja kienet qiegħda taqdi lill-ewwel residenti tal-Ħamrun, huwa ħatarha Viċi Parroċċa. L-Isqof Gaetano Paċe Forno jibqa' magħruf ukoll għal kien ħabrek bla heda biex instabet biċċa art tajba biex fuqha tinbena knisja ġdida għall-Hamrun. Huwa kien ftiehem dwar biċċa art li kienet viċin Triq Ħal Qormi u li kienet proprjetà tal-Arċi konfraternita' tal-Karita' fil-parroċċa ta' San Pawl fil-Belt Valletta. Huwa kien talab li din l-art tingħata b'xejn biex fuqha tinbena l-knisja. Meta l-Isqof induna li l-Gvernatur O'Ferrall li kien l-uniku Gvernatur Ingliż Kattoliku li mexxa lil Malta kien offra biċċa art biex fuqha tinbena l-knisja u l-Isqof laqa' din l-aħbar bil-ferħ. $ Kien nhar it-13 ta' Ġunju 1869 meta l-Isqof Gaetano Pace Forno poġġa u bierek l-ewwel ġebla tal-knisja l-ġdida tal- Ħamrun. L-Isqof innifsu kkontribwixxa għall-ispejjeż għal din il-knisja u ħabrek kemm felaħ biex din titlesta. Meta x-xoghol kien mexa ġmielu huwa wera x-xewqa tiegħu mal-poplu tal-Hamrun biex għall-kuntrarju ta' kif kienu qegħdin jippretendu ħafna persuni, il-knisja l-ġdida tiġi dedikata lil San Gejtanu mhux lil San Ġużepp. Ma kinitx ħaġa faċli li lil dawk li kienu jgħixu fil-Ħamrun ta' dak iż-żmien, li kien saħansitra għadu jissejjaħ Casale San Guzeppe tikkonviċihom li l-knisja tagħhom ma tkunx dedikata lil dan il-qaddis. Iżda minħabba li l-Isqof kien benefattur kbir u kien igawdi r- rispett tal-poplu, kien deċiż li din il-knisja ġdida tiġi dedikata lil San Gejtanu ta' Thiene. Il-Qaddis tal-Providenza. Mal-mogħdija taż-żmien ġie deċiz li l-isem tar-raħal ikun il-Ħamrun u mhux Casal San Ġużeppe u għalhekk din il- ħaġa kompliet issiġillat il-fatt biex San Gejtanu jkun il-Patrun tal-Ħamruniżi. B'dawn il-fatti storiċi, l-Isqof Gaetano Pace Forno, rabat ismu b'mod permanenti mal-Ħamrun u kien hu li introduċa lil San Gejtanu bħala Patrun assolut tal-Ħamrun.